Omar Hajjam

**Omar Hajjam** ( *’Omar-e Chayyām* 18. 5. 1048, Nišapuru, Iran - 4. 12. 1131), bio je perzijski pjesnik, matematičar i astronom. Puno ime mu je *Ghiyath al-Din Abu'l-Fath *'Omar** ibn Ibrahim Al-Nisaburi **Khayyámi** ''(غیاث الدین ابو الفتح **عمر** بن ابراهیم **خیام*' نیشابوری). Hajjam (خیام) je [[Arapski jezik|arapska]] posuđenica i znači "čadordžija, tkalac šatora." Najpoznatiji je po zbirci pjesama, [[rubaije|rubaija]].

== Student ==
Vjeruje se da je rođen u familiji [[Nišapur|nišapurskih]] zanatlija. Djetinjstvo je proveo u gradu [[Balhi]], studirajući kod šejha Muhameda Mansurija, najpoznatijeg učenjaka tog doba u [[Perzija|Perziji]]. Legenda kaže da su tri vanredna učenika studirala pod pomenutim šejhom. Jedan je bio [[Nizam-ul-Mulk]], koji će kasnije postati [[vezir]], drugi [[Hassan-i-Sabah]] koji je postao vođa [[Asasini|Asasina]], a treći je Hajjam.

Vjerovalo se da će svaki student Muhameda Manusrija doseći čast i sreću. Tri studenta, koji su postali prisni prijatelji, zakleli su se da će svoju sreću međusobno podijeliti. Kada je [[Nizam-ul-Mulk]] postao vezir, Hassan-i-Sabah Hajjam su došli na dvor i podsjetili ga na dato obećanje. 

Hassan-i-Sabah je zahtjevao, i dobio, mjesto u vladi, ali je zbog svoje ambicioznosti kasnije uklonjen (učestvovao je u zavjeri protiv svog dobročinitelja). Mnogo godina kasnije postao je vođa zloglasnih Asasina.

Hajjam je bio mnogo skromniji i zamolio je za mjesto za stanovanje, istraživanje nauke i molitvu. Odobrena mu je godišnja penzija od 1200 zlatnika iz gradske blagajne. Od ove penzije će živjeti do kraja života. Ova priča, poznata kao "Tri prijatelja" je upitna zbog godina rođenja pomenutih koje se ne slažu.

== Matematičar ==
Za života je bio poznat kao vrstan matematičar, zaslužan za iznalaženje metoda za rješavanje kubičnih jednadžbi intersekcijom parabole sa kružnicom. 

Tokom 1070-ih je napisao najveće djelo [[algebra|algebre]]. U njemu je klasificira jednadžbe po stepenu, i daje pravila za rješavanje jednadžbi četvrtog stepena koja su vrlo slična onima koje se i danas koriste, i geometrijski metod za kubične jednadžbe sa realnim korijenom. Pisao je i o "triangular array" binominalnih koeficijanata, poznatih kao [[Paskalov trougao]]. 1077. Hajjam piše "Sharh ma ashkala min musadarat kitab Uqlidis" (Objašnjenje poteškoća u [[Euklid]]ovim postulatima). Hajjam je napisao značajan broj djela o [[geometrija|geometriji]], a posebno o teoriji proporcija.

== Pjesnik ==
Na Zapadu je Hajjam poznatiji po svojoj [[poezija|poeziji]]. Vjeruje se da je napisao preko hiljadu [[rubaija]], pjesama od četiri stiha. Rubaije je na [[Srpskohrvatski jezik|srpskohrvatski]] preveo [[Safvet-beg Bašagić|Bašagić]] 
* *Na kraljevskom dvoru - sada bez krova -*
* *kome jedan narod v'jekove robova,*
* *na dvoru, koga pjesnici slaviše*
* *s hiljadu stihova - danas buhće sova!* 
°°°
* *Kad jednom na Zemlji ne bude nas - svijet će biti svijet,*
* *kad nam se izgubi trag i glas - svijet će biti svijet;*
* *i prije nego smo bili mi - svijet je bio svijet,*
* *i nama kad kucne zadnji čas - svijet će biti svijet.''

## Vanjske veze

* Omar Khayyam - The Astronomer, Mathematican-Poet of Persia
* Khayyam - Rubaiyat 
* Khayyam - Rubaiyat (Iranchamber)